DECLARACIÓN DE CADUCIDADE E INCOACIÓN DUN NOVO EXPEDIENTE DE INVESTIGACIÓN RESPECTO DO ESPAZO FRONTE Á VIVENDA QUE SE SOLICITOU REHABILITAR SITA NO LUGAR DE SAR NUM.51 DE BUEU, QUE LINDA CO CAMIÑO IVBE-138
ADMINISTRACIÓN LOCAL — Municipal — Bueu (Outros documentos, notificacións e informacións públicas, 17/11/2023)

Expediente: 2909/2023 Código SIA: 1428354 Procedemento: Potestades Administrativas de Carácter Patrimonial Asunto: Expediente de investigación da titularidade de solo en relación ao expediente de solicitude de licenza municipal de obras de rehabilitación de vivenda existente no lugar de Sar núm.51 Unidade Xestora: Administración Xeral–Unidade de Secretaría Servizos Xerais Documento: Anuncio Trámite: Anuncio da declaración de caducidade e incoación dun novo expediente de investigación respecto do espazo fronte á vivenda que se solicitou rehabilitar sita no lugar de Sar num.51 de Bueu, que linda co camiño IVBE-138 O Pleno da corporación municipal deste concello, en sesión ordinaria celebrada o 25 de setembro do 2023, acordou a declaración de caducidade e incoación dun novo expediente de investigación respecto do espazo fronte á vivenda que se solicitou rehabilitar sita no lugar de Sar num.51 de Bueu, que linda co camiño IVBE-138 nos seguintes termos: “1º.— Declarar a caducidade do procedemento incoado en virtude do acordo adoptado polo Pleno da corporación municipal en sesión celebrada o 04.07.2016 e tramitado baixo o número de expediente 771/2016.2º.— Incoar un novo expediente de investigación respecto do espazo fronte á vivenda que se solicitou rehabilitar por D. José Antonio Martínez Vázquez, sita no lugar de Sar num.51 de Bueu, que linda co camiño IVBE-138 do inventario de Bens da Parroquia de Beluso, incorporando a este os actos e trámites cuxo contido se mantivera igual de non terse producido a caducidade do procedemento tramitado co número de expediente 771/2016. En todo caso, no novo procedemento deberán cumplimentarse os trámites de alegacións, proposición de proba e audiencia ao interesado.3º.— Nomear instrutor do expediente ao concelleiro delegado de Urbanismo, Mobilidade Segura e Sostible e Patrimonio Municipal e Secretaria á Secretaria Xeral do Concello, suxeitos ás causas de abstención e recusación recollidas nos artigos 23 e 24 da Lei 39/2015 de 1 de outubro de Réxime Xurídico do Sector Público.4º.— Dar traslado do acordo de iniciación do expediente á Administración xeral do Estado e da Comunidade Autónoma, para que, no seu caso, poidan facer valer os seus dereitos e alegar o procedente.5º.— Notificar, de xeito persoal, aos interesados afectados polo expediente de investigación que resulten coñecidos e identificables, a incoación do procedemento, co obxecto de que poidan presentar as alegacións e achegar os documentos que estimen necesarios en relación a esta cuestión, no prazo dun mes, contado desde o día seguinte ao da notificación persoal do acordo relativo á incoación do expediente de acción investigadora respecto do devandito camiño. O acceso dos interesados ao expediente realizarase a través da sede electrónica deste Concello https://bueu.sedelectronica. gal (apartado “CARPETA ELECTRÓNICA”–“ver os ficheiros”). 6º.— Publicar o acordo de iniciación no Boletín Oficial da Provincia (Boletín oficial de Pontevedra/BOPPO) con expresión das características que permiten identificar o ben investigado. Publicado o correspondente anuncio no BOPPO, dito anuncio publicarase no taboleiro electrónico do concello de Bueu https://bueu.sedelectronica. gal (apartado “INFORMACIÓN XERAL”- Taboleiro de anuncios). 7º.— Abrir trámite de información pública por prazo dun mes, contado desde o día seguinte ao que deba darse por terminada a publicación dos anuncios no taboleiro da Corporación, para que as persoas afectadas polo expediente de investigación poidan alegar por escrito canto estimen conveniente ao seu dereito ante a Corporación, acompañando todos os documentos en que funden as súas alegacións.8º.— Finalizado o prazo para presentar alegacións, abrirase un período de proba por prazo de quince días no que serán admisibles os seguintes elementos: 9º.— Practicadas as probas e valoradas polos Servizos da Corporación, poñerase de manifesto o expediente ás persoas a quen afecte a investigación e houberen comparecido nel, para que, durante un prazo de 10 días, aleguen o que crean conveniente ao seu dereito.” O que se fai público para xeral coñecemento de conformidade co establecido polos artigos 49 e seguintes do Regulamento de Bens das Entidades Locais, aprobado polo Real Decreto 1372/1986, do 13 de xuño. Documento asinado electronicamente á marxe.